
785 SE II
Muudatusettepanekute loetelu 
välismaalaste seaduse muutmise seaduse (tööjõupuudusega tegevusalade erisus) eelnõu teiseks lugemiseks

1. [bookmark: _Hlk151556959][bookmark: _Hlk151557228]Teha eelnõus järgmised muudatused:

1.1.  Täiendada eelnõu § 1 uute punktidega 2 ja 3 (muutes järgnevate punktide numeratsiooni) järgmises sõnastuses:
„2) paragrahvi 1063 lõike 1 punkt 4 tunnistatakse kehtetuks;
3) paragrahvi 1063 lõige 2 tunnistatakse kehtetuks;“;

1.2.  Täiendada eelnõu § 2 uue lõikega 1 (muutes järgnevate lõigete numeratsiooni) järgmises sõnastuses:
„(1) Käesoleva seaduse § 1 punktid 2 ja 3 jõustuvad 2026. aasta 22. mail.“. 

Selgitus: Ettepaneku muudatusettepanekuks on teinud Majandus- ja Kommunikatsiooniministeerium ning ajend selleks tuleneb 17.12.2025 toimunud idusektori nõuandva kogu sisendist, mis tõi esile vajaduse ajakohastada kasvuettevõtte tingimusi. Muudatusettepaneku 1.1. (§ 1063 lõike 1 punkti 4 kehtetuks tunnistamine) eesmärk on ajakohastada kasvuettevõtte erisuse kvalifitseerumiskriteeriume. Kehtiv 20% tööjõumaksude kumulatiivse kasvu nõue toimib praktikas ebaeesmärgipärase filtrina ning ei arvesta piisavalt tänaste kasvuettevõtete väärtusloome mudelit (sh efektiivsuse kasv, automatiseerimine, AI kasutuselevõtt), mis võib vähendada tööjõumaksude kasvu ka siis, kui ettevõtte lisandväärtus ja globaalne kasvupotentsiaal on kõrge. Probleemi ulatus on märkimisväärne: varasemalt koondatud andmete järgi ei vasta 20% kumulatiivse tööjõumaksu kasvutingimusele 27-st muudele VMS-i tingimustele vastavast kasvuettevõttest 17 ettevõtet. Tingimuse tõttu on kasvuettevõtte staatuse kaotanud mitmed suured Eesti idusektori ettevõtted, kes loovad majanduses olulist lisandväärtust. Muudatusettepaneku rakendamisel meetme sihitus säilib, sest ülejäänud kasvuettevõtte lisakriteeriumid (nt vähemalt 10 aastat tegutsemist, vähemalt 50 töötajat Eestis, vähemalt 1 miljon eurot tööjõumakse viimase aasta jooksul) ning 80% keskmise brutokuupalga nõue välistalendi värbamisel jäävad alles. Lisaks mõõdetavatele kriteeriumidele toimub jätkuvalt kasvuettevõtte staatuse rakendamisel sisuline kontroll, mida viib ellu ekspertkomisjon ja reguleerib siseministri määrus “Iduettevõtte või kasvuettevõtte määratlusele vastavuse hindamise tingimused ja kord ning selleks esitatavate andmete ja tõendite loetelu ning nende esitamise nõuded”.
Muudatusettepaneku 1.1. (§ 1063 lõike 2 kehtetuks tunnistamine) eesmärk on anda ettevõtetele ning talendi kaasamisele stabiilsus ning vähendada töökoormust. Kehtiva praktika kohaselt hindab kasvuettevõtte määratlusele vastavust, sealhulgas VMS § 1063 lõike 1 punktides 1-4 sätestatud lisatingimustele vastavust, ekspertkomisjon. Ekspertkomisjoni arvamusega võib haldusorgan arvestada viie aasta jooksul. Tulenevalt § 1063 lõikes 2 sätestatust on aga haldusorgan kohustatud VMS § 1063 lõike 1 punktides 1-4 sätestatud kasvuettevõtte lisakriteeriumeid üle hindama iga menetluse käigus uuesti, mistõttu võib ettevõte jääda erisusest välja ka lühiajalise kõikumise tõttu (nt ajutine optimeerimisperiood). See muudab värbamise ebastabiilseks ja soodustab talentide Eestist eemale liikumist. Samuti toob see kaasa täiendava töökoormuse haldusorganile, sest kuigi ekspertkomisjon on juba hinnanud kasvuettevõtte määratlusele vastavust, peab haldusorgan teatud ulatuses seda iga menetluse raames uuesti tegema. VMS § 106³ lõike 2 kehtetuks tunnistamine ei kaota sisulist kontrolli. Jätkuvalt peab ekspertkomisjon hindama ettevõtte vastavust VMS-is sätestatud kasvuettevõtte määratlusele. Samuti kontrollib haldusorgan igakordselt menetluse käigus, kas töötamine vastab VMS-is sätestatud lühiajalise töötamise registreerimise või elamisloa andmise tingimustele. VMS § 110 lõike 12 alusel on valdkonna eest vastutaval ministril kehtestatud määrusega iduettevõtte ja kasvuettevõtte määratlusele vastavuse hindamise tingimused ja kord, sealhulgas esitatavad andmed ja tõendid. PPA kontrollib taotluse asjaolusid jätkuvalt menetluse käigus ning määrus näeb ette, et põhjendatud kahtluse korral on võimalik küsida ekspertkomisjonilt uus arvamus. Seetõttu säilib PPA-l ka pärast muudatust võimalus kontrollida tingimuste täidetust ja maandada väärkasutuse riske.

[bookmark: _Hlk158112240]Muudatusettepaneku punktis 1.2. nähakse ette, et punktis 1.1. tehtavad muudatused jõustuvad 2026. aasta 22. mail. Võttes arvesse kasvuettevõtete olulist mõju Eesti majanduskasvule ja konkurentsivõimele, on põhjendatud muudatuste jõustamine juba 2026. aastal, et tagada meetme õigeaegne rakendamine, vähendada ettevõtjate õiguslikku ebakindlust ning võimaldada tingimuste selget ja ühtset kohaldamist 2026. aasta taotlus- ja otsustusprotsessides. Muudatuste rakendamine ei eelda uue menetlusliigi loomist ega täiendavaid IT-arendusi, kuna hindamine toimub olemasoleva menetlusraamistiku ja kehtiva määruse alusel. Samas eeldab rakendamine menetlejate sihistatud koolitamist, menetlusjuhiste ajakohastamist ning tööandjate ja välismaalaste teavitamist. Kuivõrd paralleelselt menetluses olev välismaalaste seaduse ja sellega seonduvalt teiste seaduste muutmise seaduse (ühtne luba) eelnõu 786 SE, millega võetakse Eesti õigusesse üle ühtse loa direktiiv, jõustumise ajaks on ette nähtud 2026. aasta 22. mai, siis on otstarbekas jõustada ka muudatusettepanekuga tehtavad muudatused samal ajal, et tagada ülemineku selgus ja halduspraktika ühtsus.   


Põhiseaduskomisjon
Juhtivkomisjon: ARVESTADA TÄIELIKULT


1. Eelnõu paragrahvi 1 punkt 8 (uue numeratsiooni punkt 10) muudetakse ja sõnastatakse järgmiselt:

„8) paragrahvi 178 lõige 13 muudetakse ja sõnastatakse järgmiselt:

„(13) Tööandja on kohustatud maksma välismaalasele, kellele on antud elamisluba töötamiseks käesoleva seaduse § 181 lõike 8 alusel, tasu, mille suurus on vähemalt 120 protsenti Statistikaameti viimati avaldatud Eesti aasta keskmisest brutokuupalgast.“;”

Isamaa fraktsioon
Juhtivkomisjon: JÄTTA ARVESTAMATA


1. Eelnõu paragrahvi 1 punkt 13 (uue numeratsiooni punkt 15) muudetakse selliselt, et Välismaalaste seaduse paragrahvi 181 lõige 14 sõnastatakse järgmiselt:

“(14) Vabariigi Valitsus kehtestab määrusega valdkonna eest vastutava ministri ettepanekul käesoleva paragrahvi lõike 12 alusel kehtestatud tööjõupuudusega tegevusaladel töötamiseks antavate tähtajaliste elamislubade maksimaalse arvu, mis peab mahtuma käesoleva seaduse paragrahvi 113 lõikes 2 sätestatud aastase sisserände piirarvu hulka.


Isamaa fraktsioon
Juhtivkomisjon: JÄTTA ARVESTAMATA

1. Eelnõu paragrahvi 1 punkt 13 (uue numeratsiooni punkt 15) muudetakse selliselt, et Välismaalaste seaduse paragrahvi 181 ei täiendata lõikega 15. 

Eelnõust välja jäetav tekst:
“(15) Majanduskasv käesoleva paragrahvi tähenduses on Rahandusministeeriumi viimati avaldatud majandusprognoosi kohaselt jooksva aasta sisemajanduse koguprodukti aastane reaalkasv alates kahest protsendist.”

Isamaa fraktsioon
Juhtivkomisjon: JÄTTA ARVESTAMATA

1. Teha eelnõus järgmised muudatused:
5.1.  Täiendada eelnõu § 1 uue punktiga 17 muutes järgneva punkti numeratsiooni järgmises sõnastuses:

„17) paragrahvi 294 lõiked 1 ja 2 muudetakse ning sõnastatakse järgmiselt:
„(1)  Kohalik omavalitsusüksus on kohustatud jälgima, et omavalitsuse territooriumil viibival välismaalasel oleks Eestis ajutiseks viibimiseks, elamiseks ja töötamiseks seaduslik alus vastavalt käesolevale seadusele.
(2) Kohalik omavalitsusüksus on kohustatud teavitama Politsei- ja Piirivalveametit kohaliku omavalitsusüksuse territooriumil seadusliku aluseta ajutiselt viibivast, elavast või töötavast välismaalasest.“;

5.2.  Asendada eelnõu § 2 lõikes 2 lauseosa „punkt 4 jõustub“ lauseosaga „punktid 4 ja 17 jõustuvad“. 

Selgitus: kehtiva välismaalaste seaduse sõnastuse kohaselt on kohalik omavalitsusüksus kohustatud tagama, et omavalitsuse territooriumil viibiva välismaalase elamisluba oleks vormistatud vastavalt välismaalaste seadusele. Kuivõrd praktikas tekitab see sõnastus küsimusi, kuidas kohalik omavalitsusüksus saab seda tagada, siis muudatusettepanekuga muudetakse sõnastus õigusselgemaks ning nähakse ette, et kohalik omavalitsusüksus peab jälgima, et tema territooriumil viibival välismaalasel oleks Eestis ajutiseks viibimiseks, elamiseks ja töötamiseks seaduslik alus ning kui välismaalasel puudub nimetatud seaduslik alus, siis peab kohalik omavalitsusüksus sellest Politsei- ja Piirivalveametit teavitama. Vastav muudatus on ette nähtud jõustuma 2026. aasta 1. septembril, kuna eeldab ka siseministri 4.12.2015 määruse nr 68 muutmist. 

Põhiseaduskomisjon
Juhtivkomisjon: ARVESTADA TÄIELIKULT

_______________________________________________________________
Esitab põhiseaduskomisjon 20.04.2026. 


(kinnitatud digitaalselt)
Ando Kiviberg
Põhiseaduskomisjoni esimees

